คือประจำเดือนมาครั้งล่าสุดคือวันที่ 4ธันวาคม2565 ค่ะ แล้วช่วงต้นเดือนธันวาคมนั้นมีเพศสัมพันธ์กับแฟนค่ะ แต่ป้องกันใน่ถุงตลอดและดูวันตลอดว่าเป็นช่วงปลอดภัยไหม ทำให้ช่วงนั้นประจำเดือนมาเร็วขึ้น2วันจากที่คาดไว้ค่ะ พอมาเดือนมกราคม 2566 ประจำเดือนไม่ได้มาตรงกับวันที่คาดไว้ในปฏิทินแต่ส่วนตัวแล้วเป็นคนประจำเดือนมาไม่สม่ำเสมอค่ะ ไม่ตรงรอบวันเป๊ะๆ แต่จะมาช่วงกลางเดือน ไม่ก็ปลายเดือนนิดๆค่ะ เลยกังวลว่าประจำเดือนคลาดเคลื่อนอาจจะเป็นเพราะ2ครั้งก่อนหน้านี้ที่ทานยาคุมฉุกเฉินทำให้ประจำเดือนมาไวขึ้น แต่พอกลับมาสภาวะปกติป้องกันด้วยถุงยางอนามัย ไม่กินยาเลยทำให้ประจำเดือนกลับมาช้าลง ไม่ตรงกับในปฏิทินเป็นไปได้หรือเปล่าคะ เพราะตรวจชุดตั้งครรภ์แล้วแต่ขึ้นขีดเดียว หรือว่าควรตรงจอีกรอบคะ
สวัสดีค่ะ หากประจำเดือนล่าสุดมาวันที่ 4 ธ.ค. แล้วหลังจากนั้นยังไม่มา แต่ได้ตรวจหาการตั้งครรภ์อย่างถูกต้อง และตรวจหลังจากที่มีเพศสัมพันธ์ครั้งสุดท้ายไปนานกว่า 2 สัปดาห์ แล้วตรวจไม่พบ ก็แสดงว่าไม่ได้มีการตั้งครรภ์เกิดขึ้นค่ะส่วนการที่ประจำเดือนมาไม่ตรงวันที่คาดว่าจะมา ก็น่าจะเป็นผลจากการทานยาคุมฉุกเฉินได้ค่ะ เพราะยาคุมฉุกเฉิน ย่อมไปมีผลต่อการทำงานของรังไข่ อาจทำให้มีเลือดออกผิดปกติ และประจำเดือนมาผิดปกติได้ ดังนั้น เลือดประจำเดือนในรอบก่อนที่มาเร็วกว่ากำหนด ก็เกิดจากผลของยา ส่วนประจำเดือนในรอบต่อไป ก็ต้องรอให้รังไข่กลับมาทำงานเป็นปกติเสียก่อน ซึ่งไม่สามารถบอกได้จะนานแค่ไหนค่ะ แนะนำควรรอประจำเดือนต่อไปก่อน ประจำเดือนก็จะมาในที่สุดเองค่ะ